DENIS

DENIS nyaéta bank anu diwangun di zaman Walanda anu mimiti ngagunakeun sistem hipotek di kota Bandung. DENIS ogé baheula nyayogikeun sagala rupi jasa asuransi salian ti jasa perbankan. DENIS nyaéta singkatan ti N.V (Naamloze Venootshap) De Eerste Nederlandsch-Indische Spaarkas, mun diterjemahkeun nyaeta PT. Bank Tabungan Hindia Belanda Kahiji. Salah sahiji anu ngadirikeun bank DENIS nyaéta Ru Bosscha, pengusaha kebon teh anu dipihormat ku wargi kota Bandung.

jmpl|Baheula Bank DENIS, ayeuna bank BJB

 Rancangan gedong 
Arsiték wangunan ieu nyaéta A.F. Aalbers jeung Rijk de Wall. Aalbers ngadamel rancangan jeung ngawangun gedong dina taun 1935. Nu matak jantén ciri khas wangunan rancanganana nyaéta aya pola garis-garis panjang anu ngalingker dina gedongnya, istilahna nyaéta steamline art-deco. Anu nempatkeun batu pertamana nyaéta MEJ WBAN Googland dina kaping 26 Juni 1936.

Aya menara di gedong DENIS pikeun ngibarkeun bandéra 'Beureum-Bodas-Biru' atanapi bandéra Walanda. Nepi ka mimiti Oktober taun 1945, bandéra masih aya keneh nu matak jantén insiden kusabab masih aya keneh pangaruh ti Walanda.

 Karuksakan Bandéra Walanda 
Tilu sasih saangeus kamerdekaan Indonésia, aya insiden pengibaran bandéra, aktor utamana nyaéta tentara Walanda jeung sekutuna Inggris. Perkawis éta téh jantén mimiti ti runtuyan perjuangan révolusioér pemuda pribumi saméméh kajadian Bandung Lautan Api dina 24 Maret 1946. Bandéra Walanda disobek ku Endang Karmas jeung Mulyono anu bagian biruna jantén sarupa jeung bandéra nagara urang. Kawasan Jalan Asia Afrika dijadikeun markas utama Inggris dina wilayah Jawa Barat, kaasup serdadu di Nepal, Gurkha. Hotel Savoy Homann anu jarakna puluhan meter ti gedung DENIS dijadikeun markas nu Pasukan Gurkha. Pasukan éta mawa senjata nu hadé, Aya dua pemuda nu ngaranna Endang Karmas jeung Mulyono. Aranjeunna téh wani pisan nyanghareupan pasukan Gurkha. Untungna, Karmas jeung Mulyono salamet.

 Sajarah 
Dina taun 1930-an, Pamaréntah Kolonial Walanda dilanda masalah kauangan kusabab basa éta keur Perang Dunia kadua. Ku kituna, DENIS janten piandel keur biaya ngawangun kota Bandung.

Dina taun 1950-an, ada sababaraha bagian ti gedong ieu nu dipaké ku perusahaan-perusahaan sapertos rumah bola Vogelpool, toko kamera Braga-Fotohuis, kantor agénsi perjalanan Eastern Travel Bureau (ETB) anu ngurus wisata nepi ka Pulau Sumatera jeung Maluku.

Dina taun 1960-an, Pamaréntah Indonesia ngambil alih gedong ieu. Teras gedong DENIS difungsikeun pikeun kantor Bank Pembangunan Daerah Jawa Barat. Ayeuna dirobah ngaran gedongna janten Bank Jabar Banten anu diresmikeun kaping 20 Mei 1961. Saméméh ieu, ngaran gedongnya nyaéta Bank Jabar.

Dina taun 1997, pakumpulan Bandung Heritage ngadirikeun hiji monumen dina hareupeun gedong. Monumen ieu kaasup salah sahiji ti sapuluh monumen anu sarupa salaku pangéling pikeun wargi Bandung dumasar kana runtuyan kajadian Bandung Lautan Api.

 Rujukan 

Kategori:Arsitéktur
Kategori:Wangunan di Jawa Kulon
Kategori:Wangunan di Indonésia
Kategori:Wangunan di Kota Bandung